McDonnell Douglas F-4 Phantom II

McDonnell Douglas F-4 Phantom II McDonnel Aircraft şirkəti tərəfindən ABŞ Hərbi Hava Qüvvələri və Hərbi Dəniz Qüvvələrinin aviasiya bölmələrinin döyüş gücünü artırmaq məqsədilə istehsal olunmuş, iki oturacaqlı, iki mühərrikli, istənilən hava şəraitində döyüşmək qabiliyyətinə sahib qırıcı-bombardmançı təyyarədir. İlk dəfə 1960-cı ildə ABŞ Hərbi Donanmasında istifadə olunmağa başlamışdır. Yüksək uyğunlaşma səviyyəsi olduğuna görə sonradan ABŞ dəniz piyadaları korpusu və ABŞ HHQ tərəfindən aktiv istismar olunmağa başlamış, 1960-cı illərin ortalarından etibarən bütün aviasiya bölmələrinin əsas döyüş təyyarəsi olmuşdur. 2017-ci ilə olan məlumata əsasən istismarına başlamasından 60 ilə yaxın bir müddət keçməsinə baxmayaraq, F-4 qırıcıları hələ də İran, Yaponiya, Cənubi Koreya və Türkiyə kimi ölkələrdə aktiv istifadə olunur. İstifadəçilər Avstraliya (keçmiş) Misir: 34 ədəd F-4E xidmətdədir. Almaniya (keçmiş): 30 iyun 2013-cü ildən xidmətdən çıxardılmışdırlar. Yunanıstan: 12 ədəd RF-4E və 34 ədəd F-4E AUP xidmətdədir. İran: 1960 – 1970-ci illərdə 225 ədəd F-4D, RF-4E, F-4E almışdır. 2015-ci ildəki məlumatlara görə 64 ədəd F-4D xidmətini davam etdirir. İsrail (keçmiş): 2004-cü ildən F-4 təyyarələri xidmətdən çıxardılmışdırlar. Yaponiya: 78 ədəd F-4J xidmətdədir. Gələcəkdə F-35 ilə dəyişdirilməsi planlaşdırılır. İspaniya (keçmiş): 2002-ci ildən xidmətdən çıxardılmışdırlar. Cənubi Koreya: 69 ədəd F-4E xidmətdədir. 1960 və 1970-ci illərdə 27 ədəd RF-4C, 92 ədəd F-4D və 103 ədəd F-4E olmaqla 222 ədəd F-4 alınmışdır. Türkiyə: Ən çox F-4 istifadəçilərindəndir. 1974 – 1994cür illər arasında 200 ədəddən artıq F-4 təyyarəsi alınmışdır. 2015-ci ildəki məlumatlara görə 47 ədəd F-4E Terminator 2020-ci ilə kimi xidmətini davam etdirəcəkdir. Böyük Britaniya (keçmiş) ABŞ (keçmiş): 1996-cı ildən xidmətdən çıxardılmışdırlar. Hal-hazırda onlardan uzaqdan idarəli və hədəf təyyarələr kimi istifadə olunur. Taktiki-texniki xüsusiyyətləri (F-4E) Ümumi parametrlər Ekipaj: 2 Uzunluğu: 19.2 m Qanad qolayı: 11.7 m Hündürlüyü: 5 m Qanadının sahəsi: 49.2 m² Boş çəki: 13,757 kq Maksimum qalxma çəkisi: 28,030 kq Maksimum enmə ağırlığı: 16,706 kq Yanacaq tutumu: 7,550 l (daxili yanacaq çəni) Güc təminatçısı: 2 × General Electric J79-GE-17A mühərrik Uçuş keyfiyyətləri Maksimal sürət: Mach 2.23 (2,370 km/s) Maksimal uçuş məsafəsi: 2,699 km Uçuş tavanı: 18,000 m Yüksəkliyə qalxma sürəti: 210 m/s Qanad yüklənməsi: 380 kq/m² Çəkmə gücünün çəkiyə nisbəti: 0.86 (yüklü çəki ilə) Həmçinin bax ABŞ Hərbi Hava Qüvvələri Türkiyə Hərbi Hava Qüvvələri İstinadlar Xarici keçidlər F-4 Phantom II history page on Boeing.com F-4 Phantom II Society site PhantomF4K.org – Fleet Air Arm – Royal Navy site